CELEX: 32008D0125(01)
Language: bg
Date: 2008-01-21 00:00:00
Title: Решение на Съвета от 21 януари 2008 година относно назначаването на член от Ирландия в Управителния съвет на Европейския център за развитие на професионалното обучение

25.1.2008   
            
            
               BG
            
            
               Официален вестник на Европейския съюз
            
            
               C 19/2
            
         
      РЕШЕНИЕ НА СЪВЕТА
   
   от 21 януари 2008 година
   относно назначаването на член от Ирландия в Управителния съвет на Европейския център за развитие на професионалното обучение
   (2008/C 19/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид кандидатурата, представена от правителството на Ирландия,
   като има предвид, че:
   
               (1)
            
            
               С решението си от 18 септември 2006 г. (2), Съветът назначи членовете на Управителния съвет на Европейския център за развитие на професионалното обучение за периода от 18 септември 2006 г. до 17 септември 2009 г.
            
         
               (2)
            
            
               След оставката на г-жа Jenny HAYES се освободи едно място за член на Управителния съвет на Центъра в категорията на представителите на работодателите.
            
         
               (3)
            
            
               Членът от Ирландия на Управителния съвет на горепосочения център следва да бъде назначен за остатъка от настоящия мандат, който изтича на 17 септември 2009 г.,
            
         РЕШИ:
   Член единствен
   Посоченото по-долу лице се назначава за член на Управителния съвет на Европейския център за развитие на професионалното обучение за остатъка от мандата, който изтича на 17 септември 2009 г.:
   I.   ПРЕДСТАВИТЕЛИ НА РАБОТОДАТЕЛИТЕ
   Ирландия: Г-н Tony DONOHOE
   
      Съставено в Брюксел на 21 януари 2008 година.
      
         
            За Съвета
         
         
            Председател
         
         I. JARC
         
      
   
   
      (1)  OВ L 39, 13.2.1975 г., стр. 1. Регламент, последно изменен с Регламент (ЕО) № 2051/2004 (ОВ L 355, 1.12.2004 г., стр. 1).
   
      (2)  OВ С 240, 5.10.2006 г., стр. 1.